Diari Oficial de la Generalitat Valenciana


Sumari del DOGV 7195, del 20-01-2014 (2014/284)

RESOLUCIÓ de 26 de novembre de 2013, de la Direcció General d'Energia, per la qual s'atorga l'autorització administrativa per a la modificació, per ampliació, de les instal·lacions elèctriques de distribució de la subestació transformadora de 132/20 kV, denominada ST Vall d'Alba, ubicada al terme municipal de Vall d'Alba, província de Castelló, l'aprovació del projecte tècnic d'execució de la modificació i la declaració, en concret, de la seua utilitat pública. (Expedient número ATRCCT/2013/2/12).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7195

Data del DOGV
:   20-01-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/284


Data del document
:   26-11-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 26 de novembre de 2013, de la Direcció General d'Energia, per la qual s'atorga l'autorització administrativa per a la modificació, per ampliació, de les instal·lacions elèctriques de distribució de la subestació transformadora de 132/20 kV, denominada ST Vall d'Alba, ubicada al terme municipal de Vall d'Alba, província de Castelló, l'aprovació del projecte tècnic d'execució de la modificació i la declaració, en concret, de la seua utilitat pública. (Expedient número ATRCCT/2013/2/12). [2014/284]  
Antecedents de fet  
Amb data 4 d'abril de 2013, Iberdrola Distribución Eléctrica, SA, Unipersonal (d'ara en avant, IBDE), a través de representant degudament acreditat, va presentar davant del Servici Territorial d'Energia de Castelló un imprés normalitzat on sol·licitava:   
- Autorització administrativa per a la modificació de les instal·lacions de distribució elèctrica de la subestació transformadora, 132/20 kV, denominada ST Vall d'Alba.  
- Aprovació del projecte tècnic d'execució d'esta modificació.  
- Declaració d'utilitat pública, en concret, d'estes instal·lacions.  
Junt amb l'escrit de presentació d'estes peticions s'acompanyava la documentació següent:  
- Projecte tècnic per a l'execució de les esmentades instal·lacions, firmat per tècnic competent, acompanyat de declaració responsable, en el qual s'inclouen:  
· Separata per a l'obtenció del condicionat tècnic per a:  
- L'Ajuntament de Vall d'Alba.  
· Relació concreta i individualitzada de béns i drets que es consideren de necessària expropiació per a l'establiment de l'esmentada infraestructura, als efectes del reconeixement, en concret, de la utilitat pública d'eixes instal·lacions.  
- Còpia de la resposta de la Subdirecció General d'Avaluació Ambiental i Territorial de la Conselleria d'Infraestructures, Territori i Medi Ambient, de data 7 de febrer de 2013, a la consulta formulada per IBDE el dia 1 de febrer anterior, referent a si la instal·lació d'un nou transformador en la subestació transformadora ST 132/20 kV Vall d'Alba requerix el tràmit d'avaluació d'impacte ambiental. En l'esmentada contestació es conclou que la instal·lació disposa de declaració d'impacte ambiental (DIA), dictada per Resolució de 19 d'abril de 2006 de la llavors Direcció General de Gestió del Medi Natural, segons la qual estava configurada per a albergar dos transformadors de potència de relació de tensions 132/20 kV, per la qual cosa la instal·lació del segon transformador es considera avaluada ambientalment.  
  
El procediment administratiu corresponent a estes sol·licituds ha sigut tramitat amb l'expedient de referència ATRCCT/2013/2/12, incoat a este efecte pel Servici Territorial d'Energia de Castelló.  
Les instal·lacions elèctriques de distribució per a les quals se sol·licita autorització de construcció s'executaran en l'interior de la subestació transformadora ST Vall d'Alba, i està prevista la seua connexió amb instal·lacions de distribució en servici de titularitat del mateix sol·licitant, autoritzades per:  
- Resolució de 30 de novembre de 2000, del director territorial de Castelló, de la Conselleria d'Indústria i Comerç (exp. ATASCT/2000/31).  
- Resolució de 20 d'octubre de 2004, del director general d'Energia, de la Conselleria d'Infraestructures i Transport (exp. ATRCCT/2003/1/12).  
- Resolució de 13 de desembre de 2004, del director general d'Energia, de la Conselleria d'Infraestructures i Transport (exp. ATRCCT/2003/11/12).  
- Resolució de 17 de maig de 2005, del director general d'Energia, de la Conselleria d'Infraestructures i Transport (exp. ATRCCT/2004/7/12).  
Les sol·licituds d'autorització administrativa i de reconeixement, en concret, d'utilitat pública, han sigut objecte d'informació pública als efectes previstos en l'article 9 de l'esmentat Decret 88/2005, de 29 d'abril, i en l'article 144 del Reial Decret 1955/2000, d'1 de desembre, respectivament, durant el termini de vint dies en:  
- el Diari Oficial de la Comunitat Valenciana, del 19 de juny de 2013 (DOCV 7049),  
- el Butlletí Oficial de la Província de Castelló, del 13 de juliol de 2012 (BOP 84),   
- el diari El Periódico Mediterráneo de Castellón, amb data del 20 de juny de 2013.  
Amb la mateixa finalitat i termini el Servici Territorial d'Energia de Castelló va remetre estes sol·licituds a l'Ajuntament de Vall d'Alba per a la seua exposició en el tauler d'anuncis, i li va requerir que una vegada finalitzat el període de publicitat li remetera una diligència acreditativa de l'exposició, la qual consta en l'expedient.  
D'acord amb la documentació que consta en l'expedient no han sigut presentades al·legacions.  
De conformitat amb el procediment reglamentàriament establit, i a fi que en el termini de vint dies presentaren la seua conformitat o oposició a l'autorització sol·licitada i emeteren, si calia, els oportuns condicionats tècnics al projecte tècnic de la instal·lació, es va remetre una separata d'este referida a la corresponent part de la instal·lació, a les administracions, organismes i empreses de servici públic o d'interés general següents, els béns o drets a càrrec seu dels quals, puguen resultar afectats per esta, amb el resultat que, en síntesi, es detalla:  
- Ajuntament de Vall d'Alba. En el seu escrit de resposta, de 26 de juny de 2013, emet informe favorable a la sol·licitud d'autorització, sense establir-hi cap condicionat tècnic.  
Traslladada la resposta de l'Ajuntament de Vall d'Alba al peticionari, este, per mitjà d'un escrit de 16 de juliol de 2013, manifesta la seua conformitat.  
D'acord amb el que preveu l'article 75.1 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, per mitjà d'un escrit de data 9 de maig de 2013, en el si del procediment d'autorització administrativa regulat pel Decret 88/2005, de 29 d'abril, el Servici Territorial d'Energia de Castelló va sol·licitar a l'Ajuntament de Vall d'Alba un informe per tal de demanar les al·legacions que foren procedents sobre l'adaptació de la instal·lació elèctrica objecte d'este procediment al planejament urbanístic que siga aplicable. En l'expedient consta el certificat del secretari interventor, de 26 de juny de 2013, de la Junta de Govern Local celebrada en eixa mateixa data, en el qual a la vista de l'informe favorable de l'arquitecte municipal, es dóna conformitat a l'ampliació de la instal·lació elèctrica sol·licitada en el Polígon Caseta Blanca, parcel·la 5, sector 6, de Vall d'Alba.  
La necessitat de la modificació, per ampliació, de la subestació interessada és permetre l'evacuació a la xarxa de distribució de l'energia generada per la instal·lació fotovoltaica promoguda per Valfortec, SL, ubicada al paratge de Juncosa, polígon 21, parcel·les 67 a 70, ambdós inclusivament, en el municipi de Vall d'Alba (Castelló), de 2.560 kW de potència, l'explotació de la qual la va autoritzar el 12 de novembre de 2012 el Servici Territorial d'Energia de Castelló, per tant és necessari dotar la subestació d'una nova màquina transformadora junt amb els elements de connexió i auxiliars corresponents.  
Consta en l'expedient escrit d'IBDE, de data 15 de juliol de 2013, aclaridor de les característiques de les instal·lacions autoritzades, i efectivament instal·lades en la subestació en l'actualitat, que afecten la potència de la bateria de condensadors associada al transformador T1, de potència de 40 MVA, i al sistema de 20 kV i el seu nombre total de cel·les, relacionades amb les resolucions, respectivament, de 30 de novembre de 2000, del director territorial de Castelló de la Conselleria d'Indústria i Comerç (exp. ATASCT/2000/31), i de 20 d'octubre de 2004, del director general d'Energia de la Conselleria d'Infraestructures i Transport (exp. ATRCCT/2003/1/12), abans esmentades.  
  
Consta en l'expedient la proposta inicial de resolució del Servici Territorial d'Energia de Castelló, òrgan encarregat de la instrucció de l'expedient, i la proposta definitiva de la Subdirecció General d'Energia i Mines adscrita a este òrgan directiu.  
  
  
Fonaments de dret  
La instrucció i la resolució d'este procediment administratiu correspon a la Generalitat, ja que la instal·lació elèctrica està radicada íntegrament en territori de la Comunitat Valenciana, i no estar enquadrada en les previstes en l'article 3.2.a) de la Llei 54/1997, de 27 de novembre, del Sector Elèctric, que són competència de l'Administració General de l'Estat.  
D'acord amb el que disposen l'article 4.1.a) i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, d'acord amb l'article 18 del Decret 188/2012, de 21 de desembre, pel qual s'aprova el reglament orgànic i funcional de la Conselleria d'Economia, Indústria, Turisme i Ocupació, correspon a la Direcció General d'Energia d'este departament la resolució d'este procediment.  
  
D'acord amb l'article 38.1 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions elèctriques objecte de sol·licitud constituïxen part de les xarxes de distribució.   
D'acord amb el que disposen l'article 40 de la Llei 54/1997, de 27 de novembre, del Sector Elèctric; els articles 37 i 131 del Reial Decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que presenten, tot això sense perjuí del que es preveu en este últim en relació amb l'exempció d'acreditació d'estes capacitats que potestativament puga atorgar l'Administració per als que exercisquen esta activitat. Sense perjuí que el peticionari que afecta el present procediment, Iberdrola Distribución Eléctrica, SA, Unipersonal, complix esta última condició, a hores d'ara esta mercantil es troba inscrita en el Registre Administratiu de Distribuïdors amb el número de registre R1-001, registre accessible en el lloc web del Ministeri d'Indústria, Energia i Turisme, , inscripció per a la qual és necessari acreditar el compliment de les capacitats esmentades, a més de, d'altra banda, ser titular de l'autorització administrativa per a la construcció de les instal·lacions de distribució de la subestació l'ampliació de la qual se sol·licita en el present procediment.  
  
D'acord amb l'article 40 de la Llei 54/1997, de 27 de novembre, i l'article 7.1.a) del Decret 88/2005, de 29 d'abril, la modificació d'instal·lacions elèctriques integrades en la distribució requerixen autorització administrativa prèvia.  
D'acord amb l'article 7.1.b) del Decret 88/2005, de 29 d'abril, el projecte d'execució d'instal·lacions necessita aprovació administrativa.  
  
D'acord amb l'article 52 de la Llei 54/1997, de 27 de novembre, les instal·lacions de distribució d'energia elèctrica es declaren, amb caràcter general, d'utilitat pública, als efectes d'expropiació forçosa dels béns i drets necessaris per al seu establiment i de la imposició i exercici de la servitud de pas. De conformitat amb l'article 53.1 de l'esmentada norma legal, les empreses interessades poden sol·licitar el reconeixement, en concret, de la utilitat pública de les seues instal·lacions, i, per a això, han d'incloure una relació concreta i individualitzada dels béns o drets que consideren de necessària expropiació.  
D'acord amb el Decret 162/1990, de 15 d'octubre, els projectes de noves subestacions transformadores amb tensió nominal entre fases superior a 132 kV requerixen avaluació d'impacte ambiental, abans de l'autorització d'estos, si bé en tractar-se d'una ampliació, de conformitat amb l'epígraf 9.k de l'annex II del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental de projectes, les ampliacions ja autoritzades només se subjecten a avaluació d'impacte ambiental quan, valorades per l'òrgan ambiental competent, tinguen efectes adversos significatius sobre el medi ambient, d'acord amb els tipus d'incidències que en este epígraf s'arrepleguen.  
Com que este procediment fa referència a l'autorització administrativa d'una subestació de transformació elèctrica de distribució de 132/20 kV, declarada en concret d'utilitat pública, d'acord amb l'article 73 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, és d'aplicació el capítol XX «De les infraestructures del sector energètic» d'esta norma legal.  
De conformitat amb l'incís a) de l'article 3 del Decret 88/2005, de 29 d'abril, la instal·lació està classificada dins del grup primer.  
Per a les sol·licituds d'autorització administrativa i aprovació del projecte d'execució és d'aplicació el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.  
D'acord amb l'article 2.6.2.M del Decret 88/2005, de 29 de novembre, en la sol·licitud d'autorització administrativa ha de justificar-se la necessitat de la instal·lació i que esta no genera incidències negatives en el sistema.   
D'acord amb el que establix l'article 130.1 del Reial Decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, en concret en el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries.  
Per a la sol·licitud de declaració d'utilitat pública, en concret, resulta aplicable el procediment i les disposicions contingudes en el capítol V del títol VII del Reial Decret 1955/2000, d'1 de desembre, de conformitat amb el que preveu la disposició addicional primera del Decret 88/2005, de 29 d'abril.  
D'acord amb el que s'ha expressat anteriorment, una vegada complits els requisits i els procediments legals i reglamentaris establits en la legislació vigent aplicables, resolc  
  
Primer  
Atorgar a Iberdrola Distribución Eléctrica, SAU, autorització administrativa per a la modificació, per ampliació, de les instal·lacions elèctriques de distribució de la subestació transformadora de 132/20 kV denominada ST Vall d'Alba, situada en el polígon industrial Caseta Blanca, sector 6, del terme municipal de Vall d'Alba, província de Castelló (UTM de la instal·lació: L=384095,95 E=4450548,86 (fus 30, ETRS89), que s'indiquen a continuació:  
- Un (1) nou transformador trifàsic (denominat T-2) amb les característiques següents:  
· Tipus: trifàsic tipus intempèrie.  
· Líquid dielèctric: oli.  
· Potència (ONAN/ONAF): 16/20 MVA.  
· Relació de transformació nominal: 132/21,5 kV  
· Grup de connexió: YNd11  
· Freqüència: 50 Hz  
· Regulació en càrrega: en AT en 19 escalons (1,467 kV per escaló)  
  
- Una nova (1) posició de transformador (per al T-2) en 132 kV, tipus convencional intempèrie, que derivarà de l'embarrat principal, en configuració de simple barra, i es realitzarà la interconnexió entre l'embarrat i l'aparellatge, i entre el mateix aparellatge per mitjà de les peces de connexió amb conductor d'alumini homogeni ARBUTUS de 26,04 mm de diàmetre, 402,8 mm² de secció. Esta posició estarà equipada amb:  
· Un (1) seccionador tripolar, amb comandament elèctric, de doble obertura lateral i tres columnes, de les característiques següents:  
- Tensió nominal: 145 kV  
- Nivell d'aïllament sobre la distància de seccionament:  
· Tensió d'assaig a 50 Hz (1 minut): 315 kV.  
· Tensió d'assaig a impuls tipus raig, ona 1,2/50 ís: 750 kV (valor de cresta).  
- Nivell d'aïllament a terra i entre pols.  
· A freqüència industrial sota pluja: 275 kV  
· A impuls: 650 kV.  
- Intensitat nominal: 1.600 A  
- Intensitat admissible de curta duració (1s): 40 kA (valor eficaç)  
- Intensitat admissible: 100 kA (valor de cresta)  
· Tres (3) transformadors d'intensitat, muntats al costat de l'interruptor del transformador T-2, per a alimentar els circuits de mesura i protecció, de les característiques següents:  
- Tensió nominal: 145 kV  
- Relació de transformació: 300-600/5-5-5 A.  
- Potències i classes de precisió:  
· Enrotllament de mesura: 30 VA Cl. 0,5.  
· Enrotllament de protecció (2): 50 VA 5P20.  
- Nivell d'aïllament a 50 Hz (1 minut) en primari: 275 kV.  
- Tensió d'assaig ona de xoc tipus 1, ona 1/50 s: 650 kV (valor de cresta).  
- Sobreintensitat admissible en règim permanent: 1,2·In primària.  
· Un (1) interruptor tripolar, d'obertura en càrrega, en SF6, d'autobufament, per a intempèrie, de les característiques següents:  
- Tensió de servici: 145 kV  
- Freqüència: 50 Hz  
- Intensitat nominal de servici: 3.150 A  
- Poder de tall nominal en curtcircuit: 40 kA  
- Poder de tancament nominal sota circuit (valor de cresta): 100 kA.  
- Tensió d'assaig a 50 Hz (1 minut): 275 kV.  
- Tensió d'assaig a impuls tipus raig, ona 1,2/50 s: 650 kV (valor de cresta).  
· Tres (3) parallamps/autovàlvules, muntats en un suport sobre la mateixa cubeta del transformador de potència T-2, costat de 132 kV, per a protecció contra sobretensions, les característiques principals de les quals són:  
- Tensió nominal: 145 kV  
- Tensió d'operació contínua: 115 kV  
- Corrent de descàrrega: 10 kA  
- Una nova (1) bateria de condensadors BC-2, de 7.200 kVA de potència, associada al nou transformador T-2. Esta bateria estarà formada per 12 condensadors, distribuïts en dos grups de 6 bots, connectats en paral·lel en cada fase, i s'obté una potència total de 7.200 kVA. El tipus de connexió utilitzat és de doble estrela amb neutre aïllat. Les característiques nominals de cada condensador unitari són:  
· Potencia: 600 kVA  
· Tensió: 12.355 V  
La protecció de desequilibri es realitza a través d'un transformador d'intensitat de relació 5-10/5 A i 15 VA Cl 5P10, connectat entre les dos estreles de la bateria. Els condensadors van muntats sobre tres mòduls monofàsics d'execució metàl·lica, engalzats, constituint el bastidor de la bateria.  
La connexió entre els borns de la bateria de condensadors i la cel·la de bateria de condensadors corresponent, es realitza amb cable d'aïllament sec HEPRZ1 (AS) 12/20 kV (1 x 240 mm² Al), un cable per fase.  
  
- Una (1) reactància trifàsica limitadora de presa de terra, connectada al transformador de potència en el costat de 20 kV, les característiques principals de la qual són:  
· Tensió nominal: 20 kV.  
· Tensió d'aïllament: 24 kV.  
· Intensitat de defecte a terra pel neutre: 1.000 A.  
· Temps de defecte: 10 s.  
· Tipus d'aïllament: oli.  
- Una (1) resistència monofàsica de presa de terra, en sèrie amb el neutre de la reactància, ubicada al costat del transformador T-2 i la seua reactància, de les característiques següents:  
· Tipus: autoventilada amb envolupant metàl·lic.  
· Tensió nominal: 24 kV.  
· Freqüència: 50 Hz.  
· Valor òhmic nominal a 20ºC: 20 €±10 %.  
· Intensitat de defecte a terra nominal: 500 A.  
· Temps de defecte a terra: 15 s.  
- Un nou (1) transformador trifàsic de servicis auxiliars d'intempèrie TSA-2 de relació de transformació 20/0, 420-242±2,5 % ±5 % kV i 250 kVA de potència.  
Totes estes s'executaran a l'interior de l'actual subestació ST Vall d'Alba.  
El pressupost total del projecte de la instal·lació objecte d'esta autorització és de nou-cents setanta-huit mil cinc-cents quinze euros (978.515,00 ?).  
De conformitat amb el primer paràgraf de l'article 40.3 de Llei 54/1997, de 27 de novembre, del Sector Elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga sense perjuí de les concessions, autoritzacions, llicències i permisos, tant públics com privats, que haja d'obtindre Iberdrola Distribución Eléctrica, SAU, d'acord amb altres disposicions que resulten aplicables, i en especial les relatives a l'ordenació del territori i al medi ambient.  
  
D'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, el projecte de construcció de la instal·lació objecte d'esta autorització té les prevalences previstes en els articles 74.2 i 75.2 sobre qualsevol instrument de planificació i ordenació territorial o planificació urbanística. Així mateix, de conformitat amb l'article 75.3 de l'esmentada llei, en la redacció donada per l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat, les obres relacionades amb la instal·lació objecte d'esta autorització no estaran sotmeses a llicència urbanística o a qualsevol altre acte de control preventiu municipal, tot això sense perjuí d'aquelles altres llicències o autoritzacions que hagen d'exigir-se de conformitat amb la legislació mediambiental o d'activitats qualificades.  
  
El titular d'esta autorització tindrà els drets, deures i obligacions recollits en el títol VII de la Llei 54/1997, de 27 de novembre, del Sector Elèctric i el seu desplegament reglamentari. En tot cas, Iberdrola Distribución Eléctrica, SA, Unipersonal haurà d'observar els preceptes, mesures i condicions que s'establisquen en la legislació aplicable en cada moment a l'activitat de distribució d'energia elèctrica.  
  
L'incompliment de les condicions i dels requisits establits en esta autorització o la variació substancial dels pressupostos que n'han determinat l'atorgament podran donar lloc a la seua revocació.  
  
Segon  
Aprovar el projecte d'execució presentat i habilitar Iberdrola Distribución Eléctrica, SA, Unipersonal per a la construcció de les instal·lacions interessades, d'acord amb les condicions següents:  
1. La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servici públic o d'interés general afectats per esta instal·lació i que han sigut acceptats pel seu titular. En el cas que siga necessari introduir modificacions respecte de la documentació presentada i aprovada, el titular d'esta resolució haurà de sol·licitar prèviament a esta direcció general la corresponent aprovació.  
  
Si és necessari, el titular d'esta resolució haurà d'adoptar les mesures que calguen perquè les condicions d'explotació i seguretat de les instal·lacions connectades a esta subestació, després de l'ampliació, continuen complint en tot moment la regulació vigent exigible, en particular, les referents a qualitat de servici i seguretat elèctrica pròpia i de tercers.  
2. La instal·lació que s'ha d'executar ha de complir, en tot cas, el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries.  
3. El termini d'execució de la instal·lació serà de sis (6) mesos des de l'endemà d'aquell en què el titular d'esta autorització obtinga la disponibilitat legal per a ocupar materialment tots els terrenys necessaris per a l'execució de les instal·lacions. No obstant això, amb anterioritat a la seua finalització, podrà sol·licitar una ampliació concreta d'este termini per mitjà d'una sol·licitud motivada davant d'este òrgan directiu, i haurà d'adjuntar, per a això, la documentació justificativa de la demora i del cronograma de treballs previstos per al nou termini sol·licitat.   
  
4. Als efectes previstos en l'article 18.2 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental de projectes, Iberdrola Distribución Eléctrica, SA, Unipersonal ha de comunicar al Servici Territorial d'Energia de Castelló el començament de les obres, i este, al seu torn, ho comunicarà a l'òrgan ambiental en nom d'esta direcció general com a òrgan substantiu.  
5. Així mateix, el titular d'esta resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a esta direcció general com al Servici Territorial d'Energia de Castelló.  
6. El titular d'esta resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
7. Sense perjuí de les previsions de l'article 12.4 del Decret 88/2005, de 29 d'abril, personal tècnic en la matèria adscrit a esta direcció general o del Servici Territorial d'Energia podran realitzar les comprovacions i les proves que consideren necessàries durant les obres i quan acaben estes en relació amb l'adequació d'esta a la documentació tècnica presentada i al compliment de la legislació vigent i a les condicions d'esta resolució.  
8. Finalitzades les obres de construcció de la instal·lació, Iberdrola Distribución Eléctrica, SA, Unipersonal ho comunicarà, en el termini màxim de deu dies hàbils, al Servici Territorial d'Energia de Castelló als efectes de l'article 18.2 del Reial Decret Legislatiu 1/2008, d'11 de gener, i de la sol·licitud de l'autorització d'explotació prevista en l'article 12 del Decret 88/2005, de 29 d'abril. A esta comunicació s'ha d'adjuntar un certificat de direcció i final d'obra, subscrit per la persona facultativa competent, que acreditarà que és conforme als reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a esta autorització administrativa i aprovació del projecte d'execució. Quan el certificat esmentat de direcció i final d'obra no estiga visat pel corresponent col·legi professional, s'ha d'adjuntar l'oportuna declaració responsable, de conformitat amb el que indica la Resolució de 22 d'octubre de 2010, de la Direcció General d'Energia, publicada en el DOCV núm. 6389, de data 3 de novembre de 2010.  
  
9. Una vegada atorgada l'autorització d'explotació de la instal·lació interessada en este procediment, en el termini màxim de 10 dies, el Servici Territorial d'Energia de Castelló ho comunicarà a esta direcció general, així com a l'òrgan ambiental als efectes de l'article 18.2 del Reial Decret Legislatiu 1/2008, d'11 de gener, en nom d'esta direcció general com a òrgan substantiu.  
Esta direcció general, després del tràmit de l'oportú procediment, deixarà sense efecte esta aprovació en qualsevol moment en què observe l'incompliment o inobservança de les condicions hi imposades.  
  
  
Tercer  
Declarar, en concret, la utilitat pública de la instal·lació elèctrica el muntatge de la qual s'autoritza en el punt primer d'esta resolució, amb l'afecció a les finques que s'indiquen en l'annex I a esta resolució, amb l'abast i els efectes previstos en el títol VII de la Llei 54/1997, de 27 de novembre, del Sector Elèctric i de les seccions 2a i 3a del capítol V del títol VII del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Esta declaració porta implícita, en tot cas, la necessitat d'ocupació dels béns o d'adquisició dels drets afectats i implicarà la urgent ocupació als efectes de l'article 52 de la Llei, de 16 de desembre de 1954, sobre expropiació forçosa, adquirint Iberdrola Distribución Eléctrica, SA, Unipersonal la condició de beneficiària en l'expedient expropiatori.  
  
Igualment, porta implícita l'autorització per a l'establiment o pas de la instal·lació elèctrica sobre terrenys de domini, ús o servici públic o patrimonials de l'Estat, o de les comunitats autònomes, o d'ús públic, propis o comunals de la província o municipi, obres i servicis d'estos i zones de servitud pública.  
  
Quart  
Ordenar:  
- La publicació d'esta resolució en el Diari Oficial de la Comunitat Valenciana i en el Butlletí Oficial de la Província de Castelló.  
  
- La notificació d'esta resolució a Iberdrola Distribución Eléctrica, SA, Unipersonal, a totes les administracions o organismes públics i empreses de servicis públics o servicis d'interés general que han intervingut, o han pogut intervindre, en el procediment d'autorització, les que han emés, o van haver d'emetre, condicionat tècnic al projecte d'execució, i les que van informar, o van haver d'informar, durant la tramitació de la declaració, en concret, de la utilitat pública als titulars de béns i drets afectats, així com a la resta d'interessats en l'expedient, d'acord amb el que preveu l'article 52 de la Llei, de 16 de desembre de 1954, d'Expropiació Forçosa.   
Tot això de conformitat amb el que disposen els articles 10 i 11.3 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i l'article 148.2 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Es fa saber que l'esmentada publicació es realitzarà, a més, als efectes de notificació d'esta resolució als interessats en esta que siguen desconeguts, s'ignore el lloc o el domicili de la seua notificació o el mitjà que permeta tindre constància que la reben ells o els seus representants, tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Contra esta resolució, que no posa fi a la via administrativa, pot interposar-se un recurs d'alçada davant de la Secretaria Autonòmica d'Indústria i Energia d'esta conselleria en el termini d'un mes comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 26 de novembre de 2013.- El director general d'Energia: Antonio Cejalvo Lapeña.